**Vicevært til Menighedscentret i Tune**

Tune Kirke søger vicevært til vores Menighedscentret og ved spidsbelastning assistance til arbejdet på kirkegården.

Du skal stå for den praktiske, ugentlige drift af centret inde og ude, mindre reparationer/forbedring, almindeligt vedligehold, tjek på energiforsyningen, kontakt til leverandører, rengøringsselskab, håndværkere og holde haven og udearealer.

Det andre ikke laver, griber du.

På vores kirkegård er der på nogle tider af året brug for ekstra arbejdskraft. Opgaverne kan være gartnerarbejde som renholdelse af grave og granlægning, mindre vedligeholdelse i kirken og sørge for renovation.

**Hvem er vi**
Der er et team på tre medarbejdere og to præster i centret og så to gartnere på kirkegården. Vi arbejder i høj grad selvstyrende med løbende kommunikation og sparring. Der er ugentlige planlægnings- og koordinationsmøder (hver tirsdag) og hver 3. tirsdag i måneden mødes vores udvalg for Kirke-, Kirkegård og Center for at koordinere og evaluere.

**Hvem er du**Du må gerne være (pensioneret) håndværker, landmand, gartner o.lign. og få tingene fra hånden med bevidsthed om betydningen af service. Vi er et hus med mange forskellige brugere med forskellige forventninger til, hvad en kirke skal være.

**Løn og vilkår**
Ansættelse på individuel kontrakt med en timeløn på 210 kr. og arbejdstid op til 7 timer om ugen i gennemsnit. Primært arbejdssted Tune Center 17, 4030 Tune. Ansættelsesmyndigheden er Tune Sogns Menighedsråd.

Nærmere oplysninger kan du få hos kontaktperson Charlotte Levin 2448 4029 eller kirkeværge Mogens Slot Nielsen, 2235 4228

Ansøgning til 7199fortolig@sogn.dk ikke senere end 20. oktober.